CELEX: 32008R1197
Language: mt
Date: 2008-12-01 00:00:00
Title: Regolament tal-Kummissjoni (KE) Nru 1197/2008 ta' l- 1 ta' Diċembru 2008 li jistabbilixxi projbizzjoni tas-sajd għall-marlozz fl-ilmijiet tal-KE ta' IIa u IV min-naħa ta' bastimenti li jtajru l-bandiera tal-Olanda

3.12.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 323/22
            
         REGOLAMENT TAL-KUMMISSJONI (KE) Nru 1197/2008
   ta' l-1 ta' Diċembru 2008
   li jistabbilixxi projbizzjoni tas-sajd għall-marlozz fl-ilmijiet tal-KE ta' IIa u IV min-naħa ta' bastimenti li jtajru l-bandiera tal-Olanda
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 2371/2002 tal-20 ta' Diċembru 2002 dwar il-konservazzjoni u l-isfruttar sostenibbli tar-riżorsi tas-sajd skont il-Politika Komuni dwar is-Sajd [il-Politika Komuni tas-Sajd] (1), u b'mod partikolari l-Artikolu 26(4) tiegħu,
   Wara li kkunsidrat ir-Regolament tal-Kunsill (KEE) Nru 2847/93 tat-12 ta' Ottubru 1993 li jistabbilixxi sistema ta’ kontroll li tapplika għall-politika tas-sajd komuni [għall-Politika Komuni tas-Sajd] (2), u b'mod partikolari l-Artikolu 21(3) tiegħu,
   Billi:
   
               (1)
            
            
               Ir-Regolament tal-Kunsill (KE) Nru 40/2008 tas-16 ta' Jannar 2008 li jistabbilixxi għall-2008 l-opportunitajiet ta' sajd u l-kondizzjonijiet assoċjati magħhom għal ċerti stokkijiet ta' ħut u gruppi ta' stokkijiet ta' ħut, applikabbli fl-ilmijiet tal-Komunità u, għal bastimenti Komunitarji f'ilmijiet fejn huma meħtieġa limiti ta' qbid (3), jistabbilixxi l-kwoti għall-2008.
            
         
               (2)
            
            
               Mill-informazzjoni li waslet għand il-Kummissjoni, jirriżulta li l-qabdiet li saru mill-istokk imsemmi fl-Anness għal dan ir-Regolament minn bastimenti li jtajru l-bandiera tal-Istat Membru msemmi hemmhekk jew irreġistrati fih, eżawrew il-kwota allokata lilhom għall-2008.
            
         
               (3)
            
            
               Jeħtieġ għalhekk li s-sajd għal dak l-istokk kif ukoll iż-żamma tiegħu fuq il-bastimenti, it-trażbord u l-ħatt tiegħu l-art, jiġu pprojbiti,
            
         ADOTTAT DAN IR-REGOLAMENT:
   Artikolu 1
   Eżawriment tal-kwota
   Il-kwota tas-sajd allokata għall-Istat Membru msemmi fl-Anness għal dan ir-Regolament għall-istokk imsemmi hemmhekk għall-2008 għandha titqies bħala eżawrita mid-data stipulata f’dak l-Anness.
   Artikolu 2
   Projbizzjonijiet
   Is-sajd għall-istokk imsemmi fl-Anness għal dan ir-Regolament minn bastimenti li jtajru l-bandiera tal-Istat Membru msemmi hemmhekk jew irreġistrati fih huwa pprojbit mid-data stipulata f'dak l-Anness. Wara dik id-data, għandhom ikunu pprojbiti wkoll iż-żamma abbord, it-trażbord u l-ħatt l-art ta' ħut mill-istokk imsemmi, maqbuda minn dawk il-bastimenti.
   Artikolu 3
   Dħul fis-seħħ
   Dan ir-Regolament għandu jidħol fis-seħħ l-għada tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 1 ta’ Diċembru 2008.
      
         
            Għall-Kummissjoni
         
         Fokion FOTIADIS
         
            Id-Direttur Ġenerali għas-Sajd u l-Affarijiet Marittimi
         
      
   
   
      (1)  ĠU L 358, 31.12.2002, p. 59.
   
      (2)  ĠU L 261, 20.10.1993, p. 1.
   
      (3)  ĠU L 19, 23.1.2008, p. 1.
   
      ANNESS
      
                  Nru
               
               
                  63/T&Q
               
            
                  Stat Membru
               
               
                  NDL
               
            
                  Stokk
               
               
                  HKE/2AC4-C
               
            
                  Speċi
               
               
                  Marlozz (Merluccius merluccius)
               
            
                  Żona
               
               
                  l-ilmijiet tal-KE ta' IIa u IV
               
            
                  Data
               
               
                  9.10.2008